[{"text_idx": "#000000", "text": "Gair neu ddau (o\u2019r \u2018Pedair Tudalen\u2019)"}, {"text_idx": "#000001", "text": "Aw! Roedd fy nghlust a\u2019m pen yn\nbrifo. Fedrwn i ddim peidio a\u0302 gweiddi.\nIa, gweiddi yn y car gan mai dyna ble\u2019r oeddwn ar y pryd, \u201cNa! Na!"}, {"text_idx": "#000002", "text": "Roeddwn rywfaint gwell ar o\u0302l y waedd. Ond dwi\u2019n dal\ni wingo wrth gofio\u2019r boen a deimlais o glywed y gair erchyll ar y radio."}, {"text_idx": "#000004", "text": "Rwy\u2019n casa\u0301u\u2019r gair a\u0302 chas perffaith."}, {"text_idx": "#000005", "text": "Ond tybed oes yna o fewn ein geirfa grefyddol, eiriau y mae\nrhai\u2019n eu casa\u0301u, er nad geiriau dieithr mohonynt ond hen eiriau a fu\u2019n\nrhan o iaith y Beibl a\u2019n geirfa Gristnogol o\u2019r cychwyn? Tybed pa eiriau sy\u2019n\ngwneud i rai pobl, o\u2019u clywed, weiddi mewn protest yn nyfnder y galon os nad yn"}, {"text_idx": "#000006", "text": "\u2018Pechod\u2019 o bosibl yw un o\u2019r geiriau na all pobl ei oddef ,\nam na allant dderbyn yr hyn a ddywed y Beibl trwyddo am ddrygioni a gwrthryfel\npawb ohonom yn erbyn Duw."}, {"text_idx": "#000007", "text": "Geiriau a gaiff lai fyth o groeso yw \u2018barn\u2019 ac \u2018uffern\u2019, a\nhawdd iawn yw dychmygu gwrthwynebiad pobl i bob awgrym bod a wnelo colledigaeth\na chosb ag ymateb Duw i\u2019n pechod."}, {"text_idx": "#000008", "text": "Mae\u2019r geiriau \u2018tro\u0308edigaeth\u2019 ac \u2018aileni\u2019 yn aml yn codi\ngwrychyn pobl am eu bod yn disgrifio profiad sy\u2019n anodd i lawer ei amgyffred.\nOnd mae\u2019r profiad hwnnw, er ei fod yn amrywio\u2019n fawr o ran ei amseriad a\u2019i\ngyffro (neu ddiffyg cyffro hyd yn oed) yn sylfaenol i\u2019r bywyd Cristnogol."}, {"text_idx": "#000014", "text": "Nid camgymeriad nac anwybodaeth er\nhynny, ond cariad a gras, a wnaeth i Dduw ddatrys y cyfan trwy roi\u2019r bai am ein\nholl bechodau ar ei Fab Iesu."}, {"text_idx": "#000017", "text": "Mae gen i sawl siwt y dyddiau hyn.\nMi ges i siwt newydd ar gyfer priodas dau o\u2019r hogiau. Gan eu bod nhw\u2019n dal i\u2019m\nffitio, mi fedraf sbriwsio tipyn arnaf fy hun pan fo angen; ac os oes gwir\nraid, mi fedraf hyd yn oed dorri fy ngwallt! Ac yn hynny o beth mae\u2019n amlwg fy\nmod yn debyg iawn iddo fo."}, {"text_idx": "#000018", "text": "Welsoch chi fo\u2019r diwrnod o\u2019r blaen? Siwt newydd, urddasol a gla\u0302n. Gwallt newydd ei dorri, a phob blewyn yn ei le. Roedd o\u2019n werth ei weld, chwarae teg iddo. Mor wahanol i\u2019r olwg oedd arno\u2019n gadael ei dy\u0302 un bore wythnos neu ddwy\u2019n o\u0302l: gwallt heb ei gribo, siwt ddigon ble\u0302r, godre\u2019r trowsus wedi torri, a chynffon ei grys yn chwifio fel baner dros gefn y trowsus hwnnw."}, {"text_idx": "#000020", "text": "A dyma ofni fy mod yn debycach iddo nag y carwn ei gydnabod. Oherwydd mor rhwydd yw cefnu ar egwyddor dda, a syrthio\u2019n fyr o\u2019r safonau aruchel a gyflwynir yn y Beibl o ran moes ac ymddygiad a geirwiredd. Mor gryf y temtasiwn i minnau feddwl mwy am y ddelwedd a\u2019r olwg allanol nag am y berthynas a\u0302 Duw a\u2019r glendid calon a\u2019r cywirdeb cerddediad a welwyd yn yr Arglwydd Iesu. \u2018Gwae chwi ... yn glanhau\u2019r tu allan i\u2019r cwpan a\u2019r ddysgl, ond y tu mewn y maent yn llawn trachwant a hunanfoddhad (Math. 23:25). \u2018Boed ichwi\u2019n addurn, nid pethau allanol ... ond cymeriad ce\u0302l y galon a\u2019i degwch didranc, sef ysbryd addfwyn a thawel\u2019 (1 Pedr 3:3-4). Gall y ddelwedd allanol newid yn rhwydd, yn o\u0302l yr amgylchiadau a\u2019r gofyn; ond mae parhad a chysondeb i waith grasol a gwyrthiol Duw yn y galon."}, {"text_idx": "#000023", "text": "Cofio\u2019r diwrnod yr anfonodd Duw ei Ysbryd Gla\u0302n a wna Cristnogion ar W\u0302yl y Pentecost heddiw. Dathlwn y rhodd arbennig a roddodd Duw i\u2019w Eglwys. Roedd Iesu Grist wedi addo y byddai\u2019r Ysbryd Gla\u0302n yn dod arnynt. \u2018Yr wyf fi\u2019n dweud y gwir wrthych: y mae\u2019n fuddiol i chwi fy mod i\u2019n mynd ymaith. Oherwydd os nad af, ni ddaw\u2019r Eiriolwr atoch chwi. Ond os af, fe\u2019i hanfonaf ef atoch\u2019 (Ioan 16:7). A chyn gadael ei ddisgyblion ac esgyn i\u2019r nefoedd yr oedd wedi eu sicrhau: \u2018Fe dderbyniwch nerth wedi i\u2019r Ysbryd Gla\u0302n ddod arnoch, a byddwch yn dystion i mi yn Jerwsalem, ac yn holl Jwdea a Samaria, a hyd eithaf y ddaear\u2019 (Actau 1:8)."}, {"text_idx": "#000024", "text": "Ar ddydd y Pentecost, fel y dengys ail bennod Llyfr yr Actau, cyflawnwyd yr addewidion hyn yn nhywalltiad yr Ysbryd Gla\u0302n ar y disgyblion. Ac mor bwysig yw cofio nad gwobr gysur mo\u2019r Ysbryd. Nid eilbeth mohono yn niffyg y gwir beth. Oherwydd Duw ei hun yw\u2019r Ysbryd Gla\u0302n hwn. Yn Iesu Grist, cawsai\u2019r disgyblion gwmni Mab Duw dros gyfnod ei weinidogaeth ar y ddaear. Deng niwrnod cyn y Pentecost, roedd Mab Duw wedi eu gadael, a llwyddodd y disgyblion i lawenhau er na fyddent yn ei weld mwyach. Yr unig esboniad am eu llawenydd oedd bod y disgyblion yn deall y byddent yn yr Ysbryd Gla\u0302n yn cael cwmni Iesu a chwmni\u2019r Tad nefol. Oherwydd person a addawyd iddynt, a pherson a ddeuai atynt. Nid dylanwad nac effaith na grym yw\u2019r Ysbryd, ond person dwyfol. Gwyddai\u2019r disgyblion hyn oherwydd yr hyn a ddywedwyd amdano gan Iesu; ac aethant yn o\u0302l i Jerwsalem yn llawen iawn wedi esgyniad Iesu am iddynt gael gwybod y byddai\u2019r Ysbryd gyda hwy, yn gwmni ac yn gymorth iddynt, fel y bu Iesu cyn hynny. A thrwyddo byddai Iesu, fel yr addawodd, gyda hwy \u2018hyd ddiwedd amser\u2019 (Mathew 28:20)."}, {"text_idx": "#000025", "text": "Na, nid gwobr gysur o unrhyw fath\nyw\u2019r Ysbryd Gla\u0302n ond Duw ei hun gyda ni. Gan mai person ydyw, gallwn alw arno i\ngyflawni ei waith. Gallwn ymbil arno i\nlwyddo cenhadaeth Duw. Gallwn erfyn arno i\u2019n harwain a\u2019n goleuo. Gallwn fod yn hyderus mai ei\nddymuniad ef yw gweld Iesu Grist yn cael ei ogoneddu. Wrth geisio Ysbryd Gla\u0302n Duw, yr ydym yn ceisio Duw ei hun."}, {"text_idx": "#000027", "text": "1Ar ddydd cyflawni cyfnod y Pentecost yr oeddent oll ynghyd yn yr un lle, 2ac yn sydyn fe ddaeth o\u2019r nef sw\u0302n fel gwynt grymus yn rhuthro, ac fe lanwodd yr holl dy\u0302 lle\u2019r oeddent yn eistedd. 3Ymddangosodd iddynt dafodau fel o da\u0302n yn ymrannu ac yn eistedd un ar bob un ohonynt; 4a llanwyd hwy oll a\u0302\u2019r Ysbryd Gla\u0302n, a dechreusant lefaru a\u0302 thafodau dieithr, fel yr oedd yr Ysbryd yn rhoi lleferydd iddynt."}, {"text_idx": "#000031", "text": "Yn eu llawenydd tybed a gofient y\ngeiriau hyn a ddywedodd Iesu cyn hynny? \u2018Yn nhy\u0302 fy Nhad y mae llawer o\ndrigfannau; pe na byddai felly, a fyddwn i wedi dweud wrthych fy mod yn mynd i\nbaratoi lle i chwi? Ac os af a pharatoi lle i chwi, fe ddof yn\no\u0302l, a\u2019ch cymryd chwi ataf fy hun, er mwyn i chwithau fod lle\u2019r wyf fi.\u2019"}, {"text_idx": "#000035", "text": "Gwefan eglwysi Gofalaeth Fro'r Llechen Las."}, {"text_idx": "#000039", "text": "Gair neu ddau (o\u2019r \u2018Pedair Tudalen\u2019)"}]